cyanic-selkie/wikianc huggingface dataset:
Μάνουελ Νόιερ
Ο Μάνουελ Πέτερ Νόιερ (γερμανικά: Manuel Peter Neuer, γεννήθηκε 27 Μαρτίου 1986), είναι Γερμανός ποδοσφαιριστής που αγωνίζεται ως τερματοφύλακας για την Μπάγερν Μονάχου και για την Εθνική ομάδα της Γερμανίας. Και στις δύο ομάδες είναι αρχηγός θεωρούμενος ως ένας από τους καλύτερους τερματοφύλακες όλων των εποχών.
Σάλκε 04
Ο Νόιερ υπέγραψε επαγγελματικό συμβόλαιο το 2005 μετά από την πρόοδό του σε κάθε ηλικιακή ομάδα του συλλόγου της γενέτειράς του. Πραγματοποίησε το ντεμπούτο του στη Μπουντεσλίγκα όταν πέρασε ως αναγκαστική αλλαγή στη θέση του τραυματία Φρανκ Ροστ στη δεύτερη αγωνιστική της σεζόν 2006–07. Ο εικοσάχρονος Νόιερ κατάφερε να κερδίσει την θέση του βασικού όταν ο Ροστ έμεινε εκτός αποστολής για το μεγάλο ντέρμπι απέναντι στη Μπάγερν Μονάχου. Τελικά δεν απογοήτευσε και κατάφερε να κρατήσει ένα ισόπαλο αποτέλεσμα 2–2 απέναντι στους υπερασπιστές του τίτλου. Ανεξάρτητα της νεαρής του ηλικίας, παρουσιάστηκε από τους φιλάθλους και τον γερμανικό τύπο ως πιθανός αντικαταστάτης του πρώην ειδώλου του Γενς Λέμαν στο μέλλον για την Εθνική Ομάδα της Γερμανίας.
Ανθρακικό οξύ
Το ανθρακικό οξύ σχηματίζει δύο σειρές ανθρακικών αλάτων:
Μάνουελ Νόιερ
Σάλκε 04
Στις 5 Μαρτίου 2008, στην φάση των 16 του Τσάμπιονς Λιγκ της σεζόν 2007–08, ο Νόιερ ήταν καταπληκτικός στον αγώνα της ομάδας του απέναντι στην Πόρτο όπου σχεδόν ολομόναχος κράτησε ζωντανή τη Σάλκε στο παιχνίδι της πρόκρισης με αρκετές εκπληκτικές επεμβάσεις και οδήγησε τον αγώνα στη διαδικασία των πέναλτι. Αργότερα απέκρουσε τα πέναλτι των Μπρούνο Άλβες και Λισάντρο Λόπες βοηθώντας με αυτό τον τρόπο τη Σάλκε να φτάσει στα προημιτελικά της διοργάνωσης. Για τις επιτυχίες του αυτές, βρέθηκε στη λίστα της UEFA για το βραβείο του καλύτερου Ευρωπαίου τερματοφύλακα για τη σεζόν 2007–08 στην οποία ήταν ο νεότερος σε ηλικία, αλλά και ο μοναδικός τερματοφύλακας της Μπουντεσλίγκα στη σχετική λίστα. Ήταν ένας από τους μόλις τρεις παίκτες της Μπουντεσλίγκα που δεν έχασε λεπτό συμμετοχής στη διάρκεια της σεζόν 2007–08.
Η σεζόν 2008–09 ήταν αρκετά απογοητευτική καθώς η Σάλκε τερμάτισε όγδοη στο βαθμολογικό πίνακα και απέτυχε να προκριθεί στο Europa League. Παρ'όλα αυτά, οι καλές του εμφανίσεις στα πλαίσια του Ευρωπαϊκού Πρωταθλήματος Ελπίδων το 2009 προξένησαν το ενδιαφέρον της Μπάγερν, με τον πρόεδρο του Βαυαρικού συλλόγου Καρλ-Χάιντς Ρουμενίγκε να εκδηλώνει το ενδιαφέρον του για την απόκτηση του νεαρού τερματοφύλακα. Όμως, ο νέος τεχνικός της Σάλκε Φέλιξ Μάγκατ επέμεινε ότι ο Νόιερ "θα αγωνίζεται στη Σάλκε την επόμενη σεζόν". Τον Νοέμβριο ήταν ο μοναδικός Γερμανός τερματοφύλακας στη λίστα των πέντε βραβευμένων τερματοφυλάκων για την "UEFA Team of the Year". Στις 20 Απριλίου 2011, ανακοίνωσε πως δεν θα ανανεώσει το συμβόλαιό του με τη Σάλκε, το οποίο έληγε στο τέλος της σεζόν 2011–12.
Ανθρακικό οξύ
Χημικά πολλές ενώσεις του H2CO3 έχουν ταξινομηθεί ως εστέρες, αμίδια ή άλλα παράγωγα, τα περισσότερα των οποίων όμως πρακτικά παράγονται από το φωσγένιο (COCl2) ή CO2 ή διθειάνθρακα. Ιδιαίτερα σημαντικοί είναι οι πολυεστέρες του ανθρακικού οξέος με ευρύτητα εφαρμογών κυρίως στην παραγωγή γραμμικών πολυμερών από όπου και παρασκευάζονται ίνες.
Ευρωπαϊκό πρωτάθλημα χειροσφαίρισης ανδρών
To Ευρωπαϊκό πρωτάθλημα χειροσφαίρισης ανδρών αποτελεί τη σημαντικότερη διοργάνωση της χειροσφαίρισης σε ευρωπαϊκό επίπεδο. Κάτοχος του τίτλου είναι σήμερα η Γαλλία.
Ανθρακικό οξύ
Πηγές
Κατηγορία:Ανόργανα οξέα Κατηγορία:Ανόργανες ενώσεις άνθρακα Κατηγορία:Οξοξέα
Μάνουελ Νόιερ
Μπάγερν Μονάχου
Στις 1 Ιουνίου 2011 η Σάλκε και Μπάγερν Μονάχου επιβεβαίωσαν ότι ο Νόιερ θα πάρει μεταγραφή στην ομάδα του Μονάχου τον Ιούλιο του 2011. Ο Νόιερ υπέγραψε πενταετές συμβόλαιο που θα κρατήσει μέχρι τον Ιούνιο του 2016. Η μεταγραφή αυτή κόστισε 18 εκατομμύρια ευρώ, κάνοντας τον Νόιερ τον τρίτο πιο ακριβό τερματοφύλακα στην ιστορία του ποδοσφαίρου. Μετά από συζητήσεις ανάμεσα στην Μπάγερν Μονάχου και εκπροσώπους των οργανωμένων οπαδών στις 2 Ιουλίου 2011, ανάμεσα σε άλλα θέματα, αποφασίστηκε ότι ο Μάνουελ Νόιερ θα θεωρείται "πλήρες μέλος της ομάδας, το οποίο θα αντιμετωπίζεται με σεβασμό από όλους. Επιπλέον, πρέπει να σταματήσει το μίσος απέναντί του". Επίσης, μετά από μία ισοπαλία με 0–0 με τη Χόφενχαιμ, ο Νόιερ έσπασε το προηγούμενο ρεκόρ της Μπάγερν, το οποίο κατείχε ο Όλιβερ Καν, για τα περισσότερα συνεχόμενα ματς δίχως να δεχτεί γκολ, αφού πέρασε 1.000 λεπτά χωρίς να δεχτεί γκολ. Στο παιχνίδι με αντίπαλο τη Ντόρτμουντ, ο Νόιερ δέχτηκε επίθεση με μπανάνες από τους οπαδούς της Μπορούσια, διότι αγωνιζόταν στη μισητή αντίπαλό τους, ΦΚ Σάλκε 04. Την ίδια επίθεση είχε δεχτεί ορισμένα χρόνια νωρίτερα ο Όλιβερ Καν. Στις 25 Απριλίου του 2012, ο Νόιερ έγινε ο ήρωας της Μπάγερν στην ψυχοφθόρο διαδικασία των πέναλτι, απέναντι στη Ρεάλ Μαδρίτης εκτός έδρας, αποκρούοντας τα χτυπήματα των Κριστιάνο Ρονάλντο και Κακά, δίνοντας με αυτό τον τρόπο την πρόκριση της Μπάγερν στον τελικό του Τσάμπιονς Λιγκ. Ο τελικός πήγε στα πέναλτι, αφού έληξε 1–1 στην κανονική διάρκεια και στην παράταση. Έσωσε το πρώτο πέναλτι του Χουάν Μάτα. Η διαδικασία έληξε 3–4 και η Τσέλσι κατέκτησε το τρόπαιο. Ο Νόιερ εκτέλεσε και ευστόχησε στο τρίτο πέναλτι της ομάδας του.
Νεανικές ομάδες
Ύστερα από ένα πέρασμα από όλες τις μικρές εθνικές ομάδες, έκανε το ντεμπούτο του με την ομάδα Κ-21 στις 15 Αυγούστου του 2006 εναντίον της Ολλανδίας. Κατέκτησε το Ευρωπαϊκό Πρωτάθλημα Κ-21 που διεξήχθη στη Σουηδία, όπου η εθνική ομάδα Κ-21 της Γερμανίας νίκησε την αντίστοιχη της Αγγλίας με το εμφατικό 4–0.
Παγκόσμιο Κύπελλο 2010
Κλήθηκε στην εθνική ομάδα των ανδρών της Γερμανίας για πρώτη φορά στις 19 Μαΐου του 2009 για μία περιοδεία στην Ασία. Έκανε το ντεμπούτο του σ' αυτήν την περιοδεία στις 2 Ιουνίου απέναντι στα Ηνωμένα Αραβικά Εμιράτα. Έπαιξε στο φιλικό του Νοεμβρίου απέναντι στην Ακτή Ελεφαντοστού που έληξε 2–2. Παρά το γεγονός ότι πήρε την ευθύνη για το πρώτο γκολ που δέχτηκε, ο προπονητής Γιοάχιμ Λεβ αρνήθηκε να τον κατηγορήσει και αντ' αυτού τον επαίνεσε για να κάνει το καλύτερό του.
Ο θάνατος του Ρόμπερτ Ένκε τον Νοέμβριο του 2009 τον έκανε 2ο τερματοφύλακα της εθνικής Γερμανίας πίσω από τον Ρενέ Άντλερ. Ωστόσο, ο Άντλερ υπέστη έναν σοβαρό τραυματισμό στο πλευρό και αποκλείστηκε από την αποστολή για το Παγκόσμιο Κύπελλο. Ο Νόιερ έγινε ο πρώτος τερματοφύλακας της εθνικής μπροστά από τους Τιμ Βίζε και Χανς-Γκέοργκ Μπουτ για το επερχόμενο τουρνουά.
Επιλέχθηκε ως υπ' αριθμόν ένα τερματοφύλακας της Γερμανίας για το Παγκόσμιο Κύπελλο στη Νότια Αφρική. Κατά τη διάρκεια της φάσης των ομίλων, δέχτηκε μόνο ένα γκολ από τον Σέρβο Μίλαν Γιοβάνοβιτς. Έδωσε την ασίστ (!) στον Μίροσλαβ Κλόζε στη νίκη επί της Αγγλίας με 4–1. Έπαιξε σε όλους τους αγώνες του Παγκοσμίου Κυπέλλου αγώνες εκτός από τον μικρό τελικό ενάντια στην Ουρουγουάη, όταν ο Χανς-Γκέοργκ Μπουτ ανταμείφθηκε με μια θέση στην αρχική ενδεκάδα.
Ευρωπαϊκό Πρωτάθλημα 2012
Ξεκίνησε βασικός και στα τρία παιχνίδια του ομίλου του θανάτου στο Ευρωπαϊκό Κύπελλο του 2012. Κατάφερε να μη δεχθεί γκολ εναντίον της Πορτογαλίας, ενώ δέχθηκε από 1 στα παιχνίδια εναντίον της Δανίας και Ολλανδίας. Η Γερμανία βγήκε πρώτη στον όμιλο, όντας η μοναδική ομάδα του τουρνουά που κέρδισε και τα 3 παιχνίδια του ομίλου της. Ο Νόιερ έκανε δύο καθοριστικές αποκρούσεις με την Πορτογαλία και από 3 με Ολλανδία και Δανία. Στα προημιτελικά η ομάδα του κέρδισε την Ελλάδα με 4–2, ενώ στα ημιτελικά αντιμετώπισε την Ιταλία, όπου έχασε και αποκλείστηκε.
Παγκόσμιο Κύπελλο 2014
Ξεκίνησε και έμεινε βασικός σε όλη τη διάρκεια των επίσημων παιχνιδιών στο Μουντιάλ. Κατάφερε να κρατήσει την εστία του ανέπαφη στο πρώτο παιχνίδι, ενώ στο δεύτερο δέχτηκε δύο γκολ. Και στο τρίτο πάλι 0. Στη φάση νοκ-άουτ δέχτηκε 2 γκολ, ενώ οδήγησε τη Γερμανία στον τίτλο. Επίσης, κατέκτησε και το "Χρυσό Γάντι", βραβείο που απονέμεται στον καλύτερο τερματοφύλακα της διοργάνωσης.
Ευρωπαϊκό Πρωτάθλημα 2016
Ξεκίνησε και έμεινε βασικός σε όλα τα παιχνίδια της Εθνικής Γερμανίας, όντας αρχηγός σε όλα, εκτός αυτού με τη Γαλλία. Δε δέχθηκε ούτε ένα γκολ στη φάση των ομίλων. Αργότερα, στον προημιτελικό δέχθηκε μόνο ένα γκολ, στο παιχνίδι με την Ιταλία, έπειτα από εκτέλεση πέναλτι του Μπονούτσι. Σε αυτόν τον αγώνα αναδείχθηκε η παγκόσμια κλάση του, καθώς ο αγώνας καθορίστηκε στα πέναλτι με μεγάλη νίκη της ομάδας του. Έπειτα στον αγώνα με τη Γαλλία, στον ημιτελικό, δέχθηκε δύο γκολ, αποτυγχάνοντας να αντιμετωπίσει την Πορτογαλία στον μεγάλο τελικό. Μετά το Γιούρο, και την απόφαση του Μπάστιαν Σβαϊνστάιγκερ να αποχωρήσει από την ομάδα, η Γερμανική Ποδοσφαιρική Ομοσπονδία τον όρισε πρώτο αρχηγό της εθνικής ομάδας.
Παγκόσμιο Κύπελλο 2018
Παρά την εννεάμηνη απουσία του από την αγωνιστική δράση λόγω σοβαρού τραυματισμού στο αριστερό πόδι, κατάφερε να είναι βασικός στα γήπεδα της Ρωσίας. Ωστόσο, η πορεία του με την εθνική ομάδα δεν ήταν καθόλου καλή, καθώς η ομάδα του αποκλείστηκε από τη φάση των ομίλων για πρώτη φορά στην ιστορία της. Από τα τρία παιχνίδια του ομίλου η Γερμανία κατάφερε να κερδίσει μόνο το δεύτερο παιχνίδι με τη Σουηδία, αν και δέχτηκε τέρμα. Στο πρώτο παιχνίδι με το Μεξικό δέχτηκε ένα γκολ, το οποίο και ήταν το μοναδικό της αναμέτρησης, ενώ το τρίτο παιχνίδι ήταν και το μοιραίο, καθώς η Γερμανία δέχτηκε δύο γκολ και ο ίδιος έφερε μεγάλη ευθύνη για το δεύτερο. Επίσης, ήταν ο αρχηγός της Γερμανίας και στα τρία της παιχνίδια στα γήπεδα της Ρωσίας.
Στις 7 Ιουνίου 2021, έκανε την 100ή εμφάνισή του με την Εθνική Γερμανίας σε ένα φιλικό παιχνίδι εναντίον της Λετονίας, στα πλαίσια των φιλικών πριν το Ευρωπαϊκό του 2020, και έτσι έγινε ο πρώτος Γερμανός τερματοφύλακας που καταφέρνει να φτάσει τις 100 διεθνείς συμμετοχές.
Προσωπική ζωή
Ο Νόιερ κατοικεί στο Μόναχο. Απέκτησε την πρώτη του μπάλα ποδοσφαίρου σε ηλικία δύο ετών. Η πρώτη του συμμετοχή σε αγώνα ήταν στις 3 Μαρτίου 1991, 24 μέρες πριν από τα πέμπτα του γενέθλια. Το είδωλο του Νόιερ όταν ήταν παιδί ήταν ο συμπατριώτης και πρώην τερματοφύλακας της Σάλκε Γενς Λέμαν. Παντρεύτηκε τη Νίνα Βάις, στις 2 χρόνια αργότερα, στις 10 Ιουνίου 2017, με θρησκευτική τελετή στην Απουλία της Ιταλίας. Ωστόσο δύο χρόνια αργότερα, τον Δεκέμβριο του 2019, ανακοινώθηκε από την γερμανική εφημερίδα BILD ότι ο Γερμανός τερματοφύλακας επέβαλε αίτηση διαζυγίου από την σύζυγό του. Τρεις μήνες αργότερα, τον Μάρτιο του 2020, έγινε γνωστή η σχέση του με την αθλήτρια χάντμπολ Ανίκα Μπίσελ.
Εξωτερικοί σύνδεσμοι
Κατηγορία:Γερμανοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές ΦΚ Σάλκε 04 Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές Εθνικής Γερμανίας Κ19 Κατηγορία:Ποδοσφαιριστές Εθνικής Γερμανίας Κ20 Κατηγορία:Ποδοσφαιριστές Εθνικής Γερμανίας Κ18 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:FIFA Century Club Κατηγορία:Ποδοσφαιριστές Παγκοσμίου Κυπέλλου 2022
Ευρωπαϊκό πρωτάθλημα χειροσφαίρισης ανδρών
2008
Στον τελικό του 2008, ο οποίος έγινε στο Λιλεχάμερ της Νορβηγίας, στις 27 Ιανουαρίου 2008, νικήτρια αναδείχθηκε η Δανία, επικρατώντας της Κροατίας με 24-20. Η Γερμανία νίκησε την πρωταθλήτρια του 2006 Γαλλία με 26-23 και κατέκτησε την τρίτη θέση και το χάλκινο μετάλλιο.
2010
Στον τελικό της διοργάνωσης, ο οποίος διεξήχθη στη Βιέννη στις 31 Ιανουαρίου 2010, τον τίτλο κατέκτησε για δεύτερη φορά στην ιστορία της η Γαλλία, νικώντας την Κροατία με 25-21. Την τρίτη θέση κατέκτησε για πρώτη φορά στην ιστορία της η Ισλανδία επικρατώντας της Πολωνίας με 29-26.
Οι νικητές
1Δεν παίχτηκε παράταση.
1:Συμπεριλαμβάνει 3 συμμετοχές της Ομοσπονδιακής Δημοκρατίας της Γιουγκοσλαβίας και 2 της Σερβίας και Μαυροβουνίου.
Οι ομάδες ανά χρονιά
1: Συμπεριλαμβάνει 2 παρουσίες με το όνομα Σερβία και Μαυροβούνιο. 2: Συμπεριλαμβάνει αποτελέσματα για τη Γιουγκοσλαβία ως το 2003, Σερβία και Μαυροβούνιο ως το 2006
Παραπομπές
Ευρωπαικο Πρωταθλημα Ανδρων Ευρωπαικο Πρωταθλημα Ανδρων Ευρωπαικο Πρωταθλημα Κατηγορία:Αθλητικές διοργανώσεις που διεξάγονται κάθε δύο χρόνια
Ορτιζέι
Το Ορτιζέι (ιταλικά: Ortisei, ) ή Ζανκτ Ούλριχ ιν Γκρέντεν (γερμανικά: St. Ulrich in Gröden, ) ή Ουρτιζέι (λαδινικά: Urtijëi , ) είναι κωμόπολη της Ιταλίας με 4.663 κατοίκους. Βρίσκεται στην Αυτόνομη επαρχία του Μπολτσάνο στις Άλπεις.
Η πόλη εκτείνεται από την κοιλάδα Βαλ Γκαρντένα ως στις πλαγιές του όρους Rasciesa (γερμ. Raschötz, 2.282 μέτρα υψόμετρο). Την πόλη διασχίζει ο Ρίο Γκαρντένα που είναι παραπόταμος του Ισάρκο. Συνορεύει με τις κωμοπόλεις Σάντα Κριστίνα, Σιούζι, Κονατσέι ενώ πολύ κοντά βρίσκεται και το Μπρίξεν.
Ιστορία
Η Ορτιζέι αναφέρεται πρώτη φορά ως Ortiseit το 1288 και προέρχεται από το λατινικό urticetum ("τόπος με τσουκνίδες"). Με το γερμανικό όνομα Sankt Ulrich (Άγιος Ούριχ) αναφέρεται από το 1366 και είναι η γερμανική έκδοση του τοπικού πολιούχου Αγίου Ούλριχ.
Αξιοθέατα
Η πόλη φημίζεται για τα ξυλόγλυπτά της. Πολλά παλιά αγροκτήματα υπάρχουν στα περίχωρα. Επίσης οι ναοί του Αγίου Αντωνίου του 1600, ο ναός της Αγίας Άννας μαζί με το νεκροταφείο της και τα δύο σε γοτθικό ρυθμό και έπιπλα σε ρυθμό μπαρόκ, το ίδιο και η εκκλησία του Αγίου Ιακώβου.
Δημογραφία και Οικονομία
Το 12,13% των κατοίκων μιλούν Γερμανικά, το 5,55% Ιταλικά και το 82,32% Λαδινικά. Η οικονομία της πόλης στηρίζεται κυρίως στο χειμερινό τουρισμό και λιγότερο στον θερινό.
Αθλητισμός
Από την Ορτιζέι ξεκινά τελεφερίκ, που σε 6 λεπτά φτάνει στο ψηλότερο σημείο του όρους Rasciesa, όπου υπάρχει χιονοδρομικό κέντρο. Εκεί το 1970 έγινε το παγκόσμιο πρωτάθλημα αλπικού σκι.
Εξωτερικοί σύνδεσμοι
Κατηγορία:Δήμοι της Αυτόνομης Επαρχίας του Μπολτσάνο
World of Warcraft
Με περισσότερους από 12 εκατομμύρια συνδρομητές, το World of Warcraft είναι αυτή την περίοδο το μεγαλύτερο MMORPG στον κόσμο σε αριθμό συνδρομητών, και κάτοχος του ρεκόρ Γκίνες για το πιο δημοφιλές MMORPG.
Στο World of Warcraft υπάρχουν 2 αντίπαλες παρατάξεις (τα λεγόμενα factions), η Horde και η Αlliance. Στην Horde ανήκουν οι εξής φυλές: Orcs, Trolls, Undeads (ή αλλιώς Forsakens), Blood Elves και Taurens Goblins, ενώ στην Alliance ανήκουν οι φυλές Humans, Dwarves, Gnomes, Night Elves Draenei Worgens. Η επιλογή της φυλής από τον παίκτη καθορίζει την παράταξη στην οποία ανήκει ο χαρακτήρας του και την περιοχή στην οποία ξεκινούν οι περιπέτειες του. Αρχικά το World Of Warcraft (2004) επέτρεπε στον παίκτη να δημιουργήσει χαρακτήρα επιλέγοντας από 8 φυλές, αλλά η επέκταση The Burning Crusade αύξησε τον αριθμό των διαθέσιμων φυλών σε 10 με την ενσωμάτωση των Blood Elves και των Draenei. Κατά τη δημιουργία του χαρακτήρα τους οι παίκτες επιλέγουν ένα από τα εξής classes: druid (δρυΐδης), hunter (κυνηγός), mage (μάγος), paladin (ιππότης), priest (ιερέας), rogue (περιπλανητής), shaman (σαμάνος), warlock (μάγος δαιμόνων) και warrior (πολεμιστής). Ωστόσο, η επιλογή του class εξαρτάται άμεσα από τη φυλή, διότι δεν είναι όλα τα classes διαθέσιμα για κάθε φυλή. Για παράδειγμα, μόνο orcs, trolls, Tauren και Draenei μπορούν να γίνουν shaman, ενώ ο ρόλος του paladin προορίζεται για blood elves, Draenei, dwarves και humans. Το Wrath of the Lich King προσθέτει ένα ακόμη class, τον death knight (ιππότης θανάτου) αλλά μόνο για χαρακτήρες επιπέδου τουλάχιστον 55.
Υπόβαθρο
Ο κόσμος του World of Warcraft, το Azeroth, κατοικείται από πολλές φυλές και χαρακτηρίζεται από σπουδαία γεωγραφική και μορφολογική ποικιλία. Στο αρχικό World of Warcraft (2004), ο κόσμος απαρτιζόταν από τέσσερις ηπείρους: την Kalimdor και τις τρεις ηπείρους των Eastern Kingdoms (Ανατολικά Βασίλεια). Η καθεμία από τις ηπείρους αυτές χωρίζεται σε τμήματα και ζώνες, ως επί το πλείστον με εμφανή διαφορετικά γεωγραφικά χαρακτηριστικά.
Το Kalimdor διαιρείται σε τρία τμήματα, βόρειο, κεντρικό και νότιο. Στο βόρειο Kalimdor κυριαρχούν δασώδεις περιοχές. όπως το Ashenvale, το Moonglade, και το γιγαντιαίο δέντρο – νησί Teldrassil, πατρίδα των night elves, αλλά και χιονισμένα τοπία (Winterspring). Στο κεντρικό τμήμα, στο οποίο κατοικούν τα tauren, τα Orcs της πόλης Orgrimmar και τα Darkspear Trolls, οι ερημότοποι περιοχών όπως The Barrens, Durotar και τα mesas του φαραγγιού Thousand Needles έρχονται σε αντίθεση με τις πράσινες πεδιάδες του Mulgore, ενώ στο νότιο Kalimdor οι έρημοι Tanaris και Silithus συνθέτουν ένα τοπίο πολύ διαφορετικό από τη ζούγκλα Feralas και τον κρατήρα Un’Goro.
Τα δε Eastern Kingdoms διαιρούνται σε τρεις ηπείρους: Lordaeron, Khaz Modan και Azeroth. Στη βόρεια ήπειρο, Lordaeron, και κυρίως στις περιοχές Tirisfal Glades και Plaguelands κατοικούν undead. Πρόκειται για μια γη με βουνά, ορεινές περιοχές και λοφίσκους (Alterac Mountains, Arathi Highlands, Hillsbrad Foothills). Το Khaz Modan είναι βουνίσια ήπειρος με αφιλόξενες, δύσβατες περιοχές με φαράγγια (Searing Gorge, Badlands) ή με ποτάμια λάβας και καρβουνιασμένη γη (Burning Steppes) και περιλαμβάνει τη χιονισμένη περιοχή Dun Morogh, γη κατοικίας dwarves και gnomes. Τέλος, η νότια ήπειρος, Azeroth, η οποία φέρει το ίδιο όνομα όπως και ο ίδιος ο κόσμος του παιχνιδιού, απαρτίζεται μεταξύ άλλων από το δάσος Elwynn Forest, πατρίδα των humans, βαλτώδεις εκτάσεις (Swamp of Sorrows), τη ζούγκλα Stranglethorn Vale αλλά και πολύ επικίνδυνες εκτάσεις όπως τα The Blasted Lands (όπου βρίσκεται η πύλη Dark Portal).
Επεκτάσεις
Έχουν κυκλοφορήσει συνολικά επτά επεκτάσεις, το World of Warcraft: The Burning Crusade, το World of Warcaft: Wrath Of The Lich King, το World of Warcraft: Cataclysm (το οποίο ανακοινώθηκε επίσημα στο ετήσιο συνέδριο της Blizzard τον Αύγουστο του 2009), το World of Warcraft: Mists of Pandaria, το World of Warcraft: Warlords of Draenor , το World of Warcraft: Legion , το οποίο εμφάνισε τους Demon Hunters, και το World of Warcraft: Battle for Azeroth , που κυκλοφόρησε στις 14 Αυγούστου 2018.
World of Warcraft: The Burning Crusade (2007)
Η πρώτη επέκταση κυκλοφόρησε το 2007. Με αυτή, ενσωματώθηκε μια νέα εξωδικαστική ήπειρος, το Outland, το οποίο αποτελεί τα υπολείμματα του κατεστραμμένου κόσμου Draenor, πατρίδα των orcs. Το Dark Portal στα Blasted Lands οδηγεί σε αυτήν τη γη με τα ξεχωριστά γεωγραφικά περιβάλλοντα: ο άγονος εφιαλτικός ερημότοπος Hellfire Peninsula με το κοκκινωπό έδαφος και τα διεφθαρμένα orcs οδηγεί στο δάσος Terokkar Forest και την πόλη Shattrath City, ενώ βόρεια των πράσινων, χλοωδών πεδιάδων του Nagrand ορθώνονται τα γιγαντιαία μανιτάρια στο βάλτο Zangarmarsh. Στο βόρειο τμήμα του Outland η βιολετί ατμόσφαιρα και οι μαγικοί θόλοι του Netherstorm και οι αμέτρητες αιχμηρές βραχοκορφές (Blade's Edge Mountains) συνθέτουν ένα εξωτικό και απόκοσμο τοπίο. Βράχια και νησάκια αιωρούνται και περιβάλλουν την ήπειρο αυτή, στην οποία κυριαρχούν ο δαίμονας Illidan Stormrage και οι δαιμονικοί ακόλουθοι του. Το The Burning Crusade ενσωμάτωσε, επίσης, τις ζώνες των 2 νέων races, των blood elves (στο βόρειο άκρο των Eastern Kingdoms) και των draenei (στο βόρειο Kalimdor).
World of Warcraft: Wrath of the Lich King (2008)
Η δεύτερη επέκταση με όνομα Wrath of the Lich King ενσωμάτωσε το Northrend, τη βορειότερη ήπειρος του κόσμου του Azeroth, έδρα του Lich King. Ψύχος επικρατεί σε αυτήν την αφιλόξενη ήπειρο: ανατολικά, στα σκοτεινά δάση, τα απόκρημνα βράχια και τα παγόβουνα του Howling Fjord, γης των πανύψηλων πολεμιστών vrykul, στη δασώδη περιοχή Grizzly Hills, στο Zul’Drak, περιοχή με έντονη παρουσία των trolls και ναούς και ζιγκουράτ, στην αχανή βουνίσια χιονοσκέπαστη περιοχή Storm Peaks, κατοικία γιγάντων και των τεράστιων κενταύρων magnataur, στο νότιο τμήμα, στη χιονοσκέπαστη κοιλάδα Dragonblight, νεκροταφείο δράκων, όπου όμως απειλητικοί δράκοι εξακολουθούν να πετούν και οπού υψώνεται ο Ναός Wyrmrest και αιωρείται η νεκρόπολη Naxxramas, δυτικά, στην τούνδρα Borean Tundra, κατοικία των σαν θαλάσσιους ίππους tuskarr. Το κλίμα και η γεωγραφία παρουσιάζουν ριζική αλλαγή στην πλούσια τροπική ζούγκλα Sholazar Basin, στο δυτικό τμήμα, περιοχή την οποία προστατεύουν από το Scourge, δηλαδή το στρατό από undead του Lich King, κολοσσιαίοι στύλοι Τιτάνων. Όμως από όλες τις περιοχές το μεγαλύτερο τρόμο σπέρνει το παγωμένο Icecrown στο βόρειο Northrend, γη του Scourge και τοποθεσία του Icecrown Citadel, προπύργιο του Lich King.
World of Warcraft: Cataclysm (2010)
Η τρίτη επέκταση με το όνομα Cataclysm επέφερε πολλές αλλαγές στη γεωγραφία του κόσμου του Azeroth. Μια από αυτές αφορά τη μεγάλη κεντρική περιοχή του Kalimdor, τα Barrens, τα οποία μεγάλες ρωγμές διαιρούν σε δυο μέρη και από όπου αναβλύζουν ποτάμια λάβας. Επίσης, το ανώτατο επίπεδο εμπειρίας στο οποίο μπορεί να φθάσει ένας παίκτης, αυξάνεται στο 85. Δύο νέες φυλές έχουν προστεθεί στο παιχνίδι: οι Worgen για την Alliance, και τα Goblins για την Horde. Επιπλέον, προστέθηκαν 8 νέες περιοχές στον κόσμο του warcraft: η ορεινή περιοχή twilight highlands, η έρημος uldum, ο υποθαλάσσιος κόσμος του vashj'ir, το νησί tol barad, η περιοχή στο κέντρο του maelstrom: deepholm οι αρχικές περιοχές των φυλών worgen (gilneas) και goblin (το νησί kezan), καθώς έγινε προσβάσιμη πλέον στους παίκτες η περιοχή Mount Hyjal.
Εξωτερικοί σύνδεσμοι
Κατηγορία:World of Warcraft Κατηγορία:Βιντεοπαιχνίδια του 2004 Κατηγορία:Βιντεοπαιχνίδια του 2005 Κατηγορία:Βιντεοπαιχνίδια MMORPG Κατηγορία:Βιντεοπαιχνίδια της Blizzard Κατηγορία:Βιντεοπαιχνίδια των Windows Κατηγορία:Βιντεοπαιχνίδια των Mac OS Κατηγορία:Νικητές Interactive Achievement Award
Σωτήρης Αλημίσης
Ο Σωτήρης Αλημίσης (1926 - 2013) ήταν σημαντικός παράγοντας του ελληνικού ποδοσφαίρου, συνιδρυτής και πρώτος πρόεδρος του Αθλητικού Ομίλου Καβάλας, και δύο φορές πρόεδρος της Ελληνικής Ποδοσφαιρικής Ομοσπονδίας (ΕΠΟ). Ασχολήθηκε και με την πολιτική, ως στέλεχος του ΠΑΣΟΚ, ενώ διετέλεσε και πρόεδρος του ΟΠΑΠ.
Βιογραφικό
Γεννήθηκε το 1926 στην Καβάλα, όπου και μεγάλωσε. Σπούδασε ιατρική και πήρε την ειδικότητα του οφθαλμίατρου. Το 1965 πρωτοστάτησε στη συγχώνευση των τριών μεγαλύτερων σωματείων της Καβάλας, των Φιλίππων, του Ηρακλή και της ΑΕΚ, και την ίδρυση του Αθλητικού Ομίλου Καβάλας, του οποίου ανέλαβε και την προεδρία, αφού πρώτα εγκρίθηκε το καταστατικό από το Πρωτοδικείο. Η απόφαση για την συγχώνευση ήταν δύσκολη, καθώς ορισμένοι παράγοντες των παραπάνω ομάδων διατηρούσαν αρκετές επιφυλάξεις, που ξεπεράστηκαν με την επιτυχημένη διαμεσολάβηση του Αλημίση και του τότε δημάρχου Καβάλας Κώστα Τσολάκη.
Ασχολήθηκε με την πολιτική αρχικά ως στέλεχος των «Δημοκρατικών Συνδέσμων» του Ανδρέα Παπανδρέου (1965 - 1967) και το 1974 ως ιδρυτικό μέλος του ΠΑΣΟΚ.
Από τον Σεπτέμβριο του 1985 μέχρι τον Αύγουστο του 1991, ο Σωτήρης Αλημίσης είχε την πρώτη του θητεία ως πρόεδρος της ΕΠΟ, με ισχυρή στήριξη από τον τότε υφυπουργό Αθλητισμού Σήφη Βαλυράκη. Από τον Νοέμβριο του 1997 έως και τον Ιανουάριο του 2000 ήταν πρόεδρος της ΕΠΟ για δεύτερη φορά, μάλιστα ηγήθηκε του ψηφοδελτίου που υποστηριζόταν από τον Σωκράτη Κόκκαλη και τον Θωμά Μητρόπουλο στις εκλογές της Αλεξανδρούπολης. Αντίθετα, στην πρώτη του προεδρική θητεία, ήταν ευνοούμενος του Γιώργου Βαρδινογιάννη και του Παναθηναϊκού.
Στην δεύτερη θητεία του ως πρόεδρος της ΕΠΟ, είχε γενικό γραμματέα τον Βασίλη Γκαγκάτση.
Το 1996 ορίστηκε πρόεδρος του ΟΠΑΠ από τον υφυπουργό Αθλητισμού Ανδρέα Φούρα, θέση που κατείχε μέχρι το 2000.
Πέθανε στις 14 Σεπτεμβρίου του 2013, σε ηλικία 87 ετών. Σε ανακοίνωσή της η ΕΠΟ ανέφερε ότι «η απώλεια του Σωτήρη Αλημίση αφήνει μεγάλο και δυσαναπλήρωτο κενό στο ελληνικό ποδόσφαιρο.[...] Η ποδοσφαιρική οικογένεια έχασε έναν άνθρωπο με πηγαία αφοσίωση στις αξίες, εγγενή ευγένεια και ακέραια ηθική».
Για να τιμηθεί η μνήμη του, τηρήθηκε ενός λεπτού σιγή σε όλους τους αγώνες της Super League που έγιναν την εβδομάδα μετά το θάνατό του.
Παραπομπές
Κατηγορία:Προέδροι Ελληνικής Ποδοσφαιρικής Ομοσπονδίας Κατηγορία:Έλληνες πρόεδροι αθλητικών Ομοσπονδιών
Brain Thrust Mastery
Το "Brain Thrust Mastery" είναι το τρίτο άλμπουμ των We Are Scientists. Κυκλοφόρησε στις 17 Μαρτίου του 2008 από την EMI. Το πρώτο single του άλμπουμ ήταν το "After Hours". Κυκλοφόρησε στις 3 Μαρτίου του 2008. Ακολούθησαν τα "Chick Lit" στις 9 Ιουνίου του 2008 και "Impatience" στις 27 Οκτωβρίου του 2008. Έφτασε στο #11 του UK Albums Chart. Το "Let's See It" συμπεριλήφθηκε στο 20ο επεισόδιο της 3ης σεζόν του Gossip Girl.
Παραπομπές
Κατηγορία:Άλμπουμ του 2008
Μουσείο της Μουσικής (Παρίσι)
Το Μουσείο της Μουσικής (Γαλλικά: Le musée de la Musique) είναι μουσείο αφιερωμένο στη μουσική και τα μουσικά όργανα. Βρίσκεται στην περιοχή του πάρκου της Λα Βιλέτ, στο 19ο διαμέρισμα του Παρισιού και εγκαινιάστηκε το 1997. Αποτελεί τμήμα του πολιτιστικού ιδρύματος Πόλη της Μουσικής-Φιλαρμονική του Παρισιού.
Το μουσείο διαθέτει μια εντυπωσιακή συλλογή άνω των 8.000 οργάνων και έργων τέχνης, που αναφέρονται στη Δυτική μουσική, κλασσική και λαϊκή, από τον 16ο αιώνα έως σήμερα, προσφέροντας επίσης μια ευρεία επισκόπηση της ιστορίας της μουσικής και των μουσικών του κόσμου.
Εκτός από τα χιλιάδες έργα που παρουσιάζονται στη μόνιμη έκθεση, το μουσείο διοργανώνει προσωρινές εκθέσεις, ξεναγήσεις, συναυλίες και δίνει ιδιαίτερη προσοχή στην εκπαίδευση προσφέροντας εργαστήρια μάθησης για ενήλικες και παιδιά, μουσικές συναυλίες και μουσικές διηγήσεις.
Παρουσίαση
αριστερά|μικρογραφία|[[Τσέμπαλο|Κλαβεσέν του 1646, Αμβέρσα]] Το μουσείο παρουσιάζει μια συλλογή από πολλά μουσικά όργανα που έχουν συλλεχθεί από το Κονσερβατόριο του Παρισιού. Πρόκειται για κλασικά και λαϊκά μουσικά όργανα από τον 17ο αιώνα έως σήμερα: λαούτα, αρχιλαούτα, ιταλικά βιολιά (Στραντιβάρι, Γκουαρνέρι, Αμάτι), κιθάρες, μαντολίνα, κλαβεσέν γαλλικά, φλαμανδικά, ιταλικά, γαλλικά πιάνα Εράρ και Πλεγιέλ, πνευστά, κρουστά, κ.λπ.
Το μουσείο διαθέτει μια συλλογή 8.419 τεμαχίων, συμπεριλαμβανομένων 5.555 τεμαχίων οργάνων (2017):
Η έκθεση πραγματοποιείται σε διάφορους ορόφους, κάθε όροφος είναι αφιερωμένος σε έναν αιώνα από τον 17ο:
Τα όργανα, ομαδοποιημένα ανά θέμα, εμφανίζονται σε μεγάλες γυάλινες προθήκες. Στον επισκέπτη παρέχεται στην είσοδο του μουσείου ένα ζευγάρι ακουστικών με ενσωματωμένο μικρό ραδιοφωνικό δέκτη: πλησιάζοντας σε μικρή απόσταση σε κάθε προθήκη, ακούγεται μια σύντομη περιγραφή των οργάνων που εμφανίζονται στην προθήκη και στο τέλος μεταδίδεται ένα μικρό κομμάτι (σχεδόν πάντα διάσημο) στο οποίο το κύριο όργανο στην οθόνη διαδραματίζει πρωταγωνιστικό ρόλο ή σε κάθε περίπτωση πολύ σημαντικό ρόλο. Η μετάδοση, η οποία διαρκεί λίγα λεπτά, πραγματοποιείται συνεχώς, δηλαδή, μόλις τελειώσει, αρχίζει από την αρχή.
Γλώσσα Μάλβι
Η γλώσσα Μάλβι είναι μια γλώσσα που ομιλείται στη περιοχή Μάλβα της Ινδίας, με δέκα εκατομμύρια ομιλητές. Είναι στενά συνδεδεμένη με τη Νιμάντι, η οποία ομιλείται στην περιοχή Νιμάρ του Μάντια Πραντές. Οι διάλεκτοι της Μάλβι είναι η Ουτζαϊνί (επαρχίες Ουτζάιν, Ιντόρε, Ντεβάς, Σατζαπούρ, Σεχόρε), η Ρατζαουάντι (επαρχίες Ράτλαμ, Μαντσαούρ, Νιμούτς), η Ουμαθβάντι (επαρχία Ρατζγκάρ) και η Σοντβάντι (επαρχία Τζαλαβάρ). Η Ουτζαϊνί είναι διάλεκτος κύρους και μερικές φορές η γλώσσα παίρνει αυτό το όνομα.
Περίπου το 75% των ομιλητών της Μάλβι μπορούν να συνομιλήσουν στα Χίντι, η οποία είναι η επίσημη γλώσσα στην πολιτεία Μάντια Πραντές, και το ποσοστό αλφαβητισμού σε μια δεύτερη γλώσσα όπως τα Χίντι είναι περίπου 40%. Υπάρχουν πολλά αδημοσίευτα υλικά σε αυτή τη γλώσσα.
Παραπομπές
Κατηγορία:Γλώσσες της Ινδίας
Μαρίνος (πραιτωριανός έπαρχος)
Ο Μαρίνος, λατιν.: Marinus, ήταν ένας από τους πιο έμπιστους και ανώτερους βοηθούς του Αυτοκράτορα της Ανατολικής Ρώμης Αναστάσιου Α' (βασ. 491–518). Υπηρέτησε δύο φορές ως πραιτοριανός έπαρχος της Ανατολής, επέβλεψε ορισμένες από τις φορολογικές μεταρρυθμίσεις τού Αναστασίου Α΄, υποστήριξε τις φιλομονοφυσιτικές πολιτικές του Αυτοκράτορα και οδήγησε το ρωμαϊκό ναυτικό σε μία κρίσιμη μάχη, που έληξε οριστικά την εξέγερση του στρατηγού Βιταλιανού στη Θράκη. Επέζησε στο καθεστώς του Ιουστίνου Α' (βασ. 518–527), όταν κράτησε τη δεύτερη θητεία του ως πραιτωριανού επάρχου, αλλά σύντομα παραγκωνίστηκε από την εξουσία.
Βιογραφία
μικρογραφία| [[Σήμισις|Σήμισσις του Αυτοκράτορα Αναστασίου Α' (βασ. 491–518).]] Ο Μαρίνος ήταν γηγενής της Απάμειας στη Συρία και, όπως οι περισσότεροι Σύριοι, ήταν μονοφυσίτης. Τίποτε δεν είναι γνωστό για την πρώιμη ζωή του, αλλά το 498 διορίστηκε από τον Αναστάσιο Α΄ ως ανώτερος οικονομικός αξιωματούχος (χειριστής (tractator) και αργότερα χαρτουλάριος) του δημοσιονομικού τμήματος της πραιτωριανής επαρχίας της Ανατολής, υπεύθυνος για τη διοίκηση της Ανατολής, που περιλάμβανε την πατρίδα του Συρία. Ο προκάτοχός του στη θέση, Ιωάννης ο Παφλαγών, συνέχισε να επιβλέπει τη μεταρρύθμιση του Βυζαντινού νομίσματος από τον Αναστάσιο Α΄. Από αυτή τη θέση, ο Μαρίνος έγινε ένας από τους κύριους οικονομικούς συμβούλους του Αυτοκράτορα, ειδικά σε θέματα φορολογίας. Ήταν επίσης υπεύθυνος για τον θεσμό των ελεγκτών (vindices), αξιωματούχων που είχαν επιφορτιστεί με την είσπραξη του φόρου προμηθειών (annona), που μέχρι τότε ήταν ευθύνη των επαρχιακών δημοτικών συμβουλίων. Οι λεπτομέρειες της μεταρρύθμισης είναι ασαφείς και οι σύγχρονες απόψεις για τις επιπτώσεις της διίστανται: ο Ιωάννης ο Λυδός, του οποίου η στάση είναι εχθρική προς τον Mαρίνο, την κατηγορεί για τη φτωχοποίηση των επαρχιών, ενώ ένας πανηγυρικός του Πρισκιανού ισχυρίζεται ότι ήταν μεγάλη ανακούφιση για τους αγρότες. Αν και το νέο σύστημα φαίνεται να ήταν επιτυχές στην αύξηση των κρατικών εσόδων, τροποποιήθηκε εκτενώς και τελικά εγκαταλείφθηκε ως επί το πλείστον στις επόμενες βασιλείες.
Μέχρι τη δεκαετία του 500, ο Μαρίνος είχε αναδειχθεί ως «ο πιο έμπιστος σύμβουλος» ( Τζων Μπ. Μπιούρυ) του Αναστάσιου Α΄ και ανταμείφθηκε με την υποψηφιότητά του στην πραιτωριανή επαρχία της Ανατολής, πιθανότατα στις αρχές του 512. Φαίνεται ότι κράτησε τη θέση μέχρι τις αρχές του 515. Το φθινόπωρο του 512 ο Μαρίνος ενθάρρυνε τον Αναστάσιο Α΄ να υποστηρίξει ανοιχτά τη μονοφυσιτική εκδοχή τούΤρισαγίου, την οποία ο Πατριάρχης Τιμόθεος είχε εισαγάγει στη λειτουργία ακόμη και στην Αγία Σοφία. Ως αποτέλεσμα, ο κυρίως Χαλκηδόνιος (πιστός στη Γ΄ Οικουμενική σύνοδο στη Χαλκηδόνα) πληθυσμός της Κωνσταντινούπολης ξεκίνησε μία μεγάλη εξέγερση στις 4 Νοεμβρίου ενάντια στην «αιρετική» εκδοχή, αναγκάζοντας τον Μαρίνο και τον Πλάτωνα, τον έπαρχο της πόλης, να απαντήσουν με δύναμη σε μία προσπάθεια να καταπνίξουν την αναταραχή. Οι συγκρούσεις συνεχίστηκαν, ωστόσο, και στις 6 Νοεμβρίου ο Χαλκηδόνιος λαός συγκεντρώθηκε στην Αγορά τού Κωνσταντίνου και ξεκίνησε μία ταραχή, που παραλίγο να κοστίσει στον Αναστάσιο Α΄ τον θρόνο του: τα αγάλματα του Αναστασίου Α΄ έπεσαν, ο ηλικιωμένος στρατηγός Αρεόβινδος, που είχε σχέση με τη δυναστεία τού Θεοδοσίου, ανακηρύχθηκε αυτοκράτορας και το σπίτι του Μαρίνου πυρπολήθηκε. Χρειάστηκε μία προσωπική εμφάνιση του Αναστάσιου Α΄ στον Ιππόδρομο της Κωνσταντινούπολης για να ηρεμήσει τα πλήθη, που απαιτούσαν να πεταχτούν ο Μαρίνος και ο Πλάτωνας στα θηρία.
Το 515 ο Αναστάσιος Α΄ ανέθεσε στον Μαρίνο να ηγηθεί της εκστρατείας κατά του Βιταλιανού, του στρατηγού της Θράκης που είχε επαναστατήσει ενάντια στις φιλομονοφυσιτικές πολιτικές του Αναστάσιου Α΄ και βάδιζε στην αυτοκρατορική πρωτεύουσα, την Κωνσταντινούπολη. Αυτός ο ασυνήθιστος διορισμός ενός πολιτικού αξιωματούχου για τη διοίκηση ενός στρατού,οφειλόταν στην απροθυμία των δύο στρατηγών που διοικούσαν τα αυτοκρατορικά στρατεύματα γύρω από την Κωνσταντινούπολη, τού Πατρίκιου και τού Ιωάννη, να αντιμετωπίσουν τον Βιταλιανό, τον οποίο γνώριζαν προσωπικά. Παρά την έλλειψη στρατιωτικής του πείρας, ο Mαρίνος νίκησε τον στόλο των επαναστατών σε μία μάχη στην είσοδο του Κεράτιου Κόλπου. Σύμφωνα με την αναφορά του Ιωάννη Μαλάλα, αυτό επιτεύχθηκε με τη χρήση μίας χημικής ουσίας με βάση το θείο, ουσία που είχε εφευρεθεί από κάποιον Πρόκλο από την Αθήνα, παρόμοια με το μετέπειτα ελληνικόν πυρ. Στη συνέχεια, ο Mαρίνος αποβιβάστηκε με τους άνδρες του στην ακτή των Σικεών, και νίκησε τους επαναστάτες που βρήκε εκεί. Απογοητευμένος από τις απώλειες που υπέστη, ο Βιταλιανός και ο στρατός του διέφυγαν βόρεια υπό την κάλυψη της νύχτας.
Παρόλο που έχει καταγραφεί ότι ενώθηκε με τον πραιπόσιτο τού ιερού κοιτώνα Aμάντιο, υποκινώντας αναταραχές στην Αγία Σοφία λίγο μετά την άνοδο του Ιουστίνου Α' (βασ. 518–527) στο θρόνο, ο Μαρίνος κατάφερε να επιβιώσει από τη μετάβαση στο νέο καθεστώς: ονομάστηκε πραιτωριανός έπαρχος για δεύτερη φορά το 519, και μάλιστα λέγεται ότι είχε διακοσμήσει ένα δημόσιο λουτρό με σκηνές από τη ζωή του Ιουστίνου Α΄, συμπεριλαμβανομένης της άφιξής του στην Κωνσταντινούπολη ως πτωχού αγρότη. Απεβίωσε λίγο πριν το 539. Από την οικογένειά του είναι γνωστό μόνο ότι είχε μία κόρη, και ότι ο γιος της ονομάστηκε κυβερνήτης στη Λιβύη (τη Μαρμαρική ή την Κυρηναϊκή), όπου αποδείχθηκε ιδιαίτερα αρπακτικός.
Πηγές
Κατηγορία:Βυζαντινοί ναύαρχοι Κατηγορία:Έπαρχοι Πραιτωρίων της Ανατολής Κατηγορία:Βυζαντινοί του 6ου αιώνα
Γλώσσα Γκοάρια
Η Γκοάρια είναι Μαρβαρική Ρατζαστανική γλώσσα που ομιλείται από περίπου 25.000 άτομα στην επαρχία Σιντ στο Πακιστάν. Οι άνθρωποι που την ομιλούν είναι κυρίως Ινδουιστές, και χρησιμοποιούν τη γλώσσα Χίντι για λατρευτικούς σκοπούς.
Παραπομπές
Κατηγορία:Γλώσσες του Πακιστάν
Ράπτσανι
Το Ράπτσανι (σερβικά κυριλλικά: Рапћани) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 175 κατοίκους.
Εξωτερικοί Σύνδεσμοι
Κατηγορία:Οικισμοί της Ντέρβεντα
Ουρολογία
Η Ουρολογία είναι μία ειδικότητα της ιατρικής η οποία ασχολείται με το ουροποιογεννητικό σύστημα του ανθρώπου. Το ουρογεννητικό σύστημα αναφέρεται ουσιαστικά σε δύο μεγάλες κατηγορίες. Το ουροποιητικό και το γεννητικό  σύστημα. Το ουροποιητικό σύστημα περιλαμβάνει τους νεφρούς, ουρητήρες, ουροδόχο κύστη και την ουρήθρα στους άνδρες  στις γυναίκες και στα παιδιά αγόρια και κορίτσια (παιδο-ουρολογία). Στους άνδρες η ουρολογία επεκτείνεται και στον γεννητικό τομέα (ουροποιο - γεννητικό σύστημα), το γεννητικό δηλαδή σύστημα του άνδρα.
Στο γεννητικό σύστημα του άνδρα περιλαμβάνεται και το σεξουαλικό θέμα, η σεξουαλική δηλαδή ζωή του. Το σύστημα αυτό περιλαμβάνει, στον άνδρα και το αγόρι, τον προστάτη αδένα, το πέος και τους όρχεις. Το γεννητικό, λοιπόν, σύστημα του άνδρα μαζί με την σεξουαλική φυσιολογία του άνδρα περιλαμβάνονται στην ειδικότητα του Ουρολόγου και ονομάζεται Ανδρολογία.
Κατηγορία:Χειρουργικές ειδικότητες
Διαφορική εξίσωση Κλερώ
Για την επίλυση αυτής της εξίσωσης, παραγωγίζουμε ως προς x, έχοντας:
έτσι:
Επομένως, είτε:
Στην πρώτη περίπτωση C = dy/dx για κάποια σταθερά C. Αντικαθιστώντας στην εξίσωση Κλερώ, έχουμε την οικογένεια συναρτήσεων που δίνεται από τον τύπο:
Αυτή ονομάζεται η γενική λύση της εξίσωσης Κλερώ.
Στη δεύτερη περίπτωση, προκύπτει η εξίσωση:
Αυτή ορίζει μόνο μια λύση y(x), την επονομαζόμενη μοναδική λύση, της οποίας η γραφική παράσταση είναι η περιβάλλουσα των γραφικών παραστάσεων των γενικών λύσεων. Η μοναδική λύση συνήθως αναπαρίσταται ως (x(p), y(p)), όπου p είναι το dy/dx.
Αυτή η εξίσωση πήρε το όνομά της από τον Αλεξίς Κλερώ, ο οποίος την παρουσίασε το 1734.
Πηγές
Κατηγορία:Μερικές διαφορικές εξισώσεις Κατηγορία:Διαφορικές εξισώσεις
Μαρίνος Γερουλάνος
thumb|right|220px|Η κατοικία της οικογένειας στο Ληξούρι. Ο πρώτος όροφος καταστράφηκε το 1953 Ο Μαρίνος Γερουλάνος (21 Φεβρουαρίου 1867 - 8 Ιουνίου 1960 ) ήταν από τους σημαντικότερους Έλληνες ιατρούς και μέλος της Ακαδημίας Αθηνών αλλά και πολιτικός βουλευτής Κεφαλληνίας.
Βιογραφικά στοιχεία
Γεννήθηκε στην Πάτρα, όπου είχε καταφύγει η οικογένειά του εξαιτίας σεισμών στην Κεφαλονιά, και ήταν γιος του Ιωάννη Γερουλάνου, γιου του Νικολάου Γερουλάνου και της Ελένης Δελλαπόρτα, γόνου εύπορης και αρχοντικής Κεφαλλονίτικης οικογένειας και πρώτου εξαδέλφου εκ μητρός του Αγίου Παναγή Τυπάλδου Μπασιά (υιός του Μιχαήλ Τυπάλδου Μπασιά και της Ρεγγίνας Δελλαπόρτα) της Κεφαλληνίας. Έζησε τα παιδικά του χρόνια στην Πάτρα, το Ληξούρι και το Αργοστόλι. Σπούδασε ιατρική στο πανεπιστήμιο του Μονάχου και το 1892 έγινε διδάκτορας με την εναίσιμο διατριβή Περί των μεταστάσεων κακοηθών νεοπλασιών εν τω εγκεφάλω. Τα επόμενα δύο χρόνια συμπλήρωσε τις σπουδές του στο Βερολίνο.
Ακολούθησε ακαδημαϊκή καριέρα και το 1897 έγινε καθηγητής στο πανεπιστήμιο Γκράιφσβαλντ της Γερμανίας. Το 1902 εξελέγη έκτακτος καθηγητής στο πανεπιστήμιο του Κιέλου. Τον ίδιο χρόνο, και ύστερα από πρόσκληση της βασίλισσας Όλγας, διορίστηκε διευθυντής του Χειρουργικού Τμήματος του Ευαγγελισμού. Το 1911 διορίστηκε καθηγητής Χειρουργικής Παθολογίας στο Εθνικό Πανεπιστήμιο και το 1922 καθηγητής Χειρουργικής. Την περίοδο 1922-1939 ήταν διευθυντής στη χειρουργική κλινική του Λαϊκού νοσοκομείου. Ήταν επίσης ένας από τους θεράποντες ιατρούς του Ιωάννη Μεταξά όταν απεβίωσε.
Ήταν από τα ιδρυτικά μέλη της Ελληνικής Χειρουργικής Εταιρείας, της οποίας διατέλεσε και πρώτος πρόεδρος (1929) καθώς και πρόεδρος της Ιατρικής Εταιρείας Αθηνών (1906-1914, 1917). Επίσης ήταν μέλος στην Γερμανική Εταιρεία Φυσιοδιφών και Ιατρών, αντιπρόεδρος στον Ελληνικό Ερυθρό Σταυρό (1907-1943) και από το 1933 μέλος της Ακαδημίας Αθηνών, της οποίας το 1940 χρημάτισε πρόεδρος. Το 1935 ανακηρύχτηκε διδάκτορας του πανεπιστημίου της Χαϊδελβέργης ενώ είχε τιμηθεί και με τον Μεγαλόσταυρο. Είχε εκλεγεί για ένα διάστημα βουλευτής Κεφαλλονιάς, αλλά παραιτήθηκε για να λάβει μέρος στη Μικρασιατική εκστρατεία.
Σημαντικό ήταν και το φιλανθρωπικό του έργο, αφού πραγματοποίησε πλήθος δωρεών. Παραχώρησε δωρεάν γη προς εγκατάσταση στους πρόσφυγες, ενώ δώρισε αρκετά μεγάλα ποσά στο πολεμικό ναυτικό και στην εκκλησία, η οποία τον έχει ανακηρύξει μέγα ευεργέτη. Επίσης δώρισε την ιδιωτική του κλινική, δημιουργώντας έτσι το Γερουλάνειο ίδρυμα. Χαρακτηριστικό της τεράστιας περιουσίας που είχε και δώρισε, είναι ότι οι περιοχές όπου σήμερα βρίσκεται η Αργυρούπολη, αλλά και η λεωφόρος Βουλιαγμένης ήταν υπό την ιδιοκτησία του.
Απεβίωσε το 1960 στην Αθήνα και ενταφιάστηκε στο νεκροταφείο της εκκλησίας του κτήματός του στους Τράχωνες Αργυρούπολης. Ήταν παντρεμένος με τη Μαργαρίτα Μίτζλαφ και απέκτησαν πέντε παιδιά: τον Ιωάννη, την Κλειώ, τη Μαριάνθη, την Έρικα και την Ειρήνη. Εγγονός του είναι ο Μαρίνος Ι. Γερουλάνος και δισέγγονος ο Παύλος Μ. Γερουλάνος.
Βιβλιογραφία
Μαρκέτος Σπύρος., "Μαρίνος Γερουλάνος, Ιστορία της Ιατρικής του 20ού Αιώνα- Οι Έλληνες Πρωτοπόροι". Εκδόσεις Ζήτα, Αθήνα 2011.
Εξωτερικοί σύνδεσμοι
Κατηγορία:Μέλη της Ακαδημίας Αθηνών Κατηγορία:Έλληνες χειρουργοί Κατηγορία:Έλληνες ευεργέτες Κατηγορία:Βουλευτές Κεφαλληνίας Κατηγορία:Πρόεδροι της Ακαδημίας Αθηνών Κατηγορία:Οικογένεια Γερουλάνου Κατηγορία:Έλληνες βασιλόφρονες
Νίκος Καζής
Ο Νίκος Καζής (1927 - 1 Οκτωβρίου 2006) ήταν Έλληνας ηθοποιός, απόφοιτος της δραματικής σχολής του Εθνικού Θεάτρου.
Βιογραφία
Έκανε το ντεμπούτο του το 1948 με τον θίασο Μιράντας Μυράτ - Λάμπρου Κωνσταντάρα στο έργο του Ασημάκη Γιαλαμά «Σβήσε το φως», στο θέατρο «Μακεδονικό» της Θεσσαλονίκης (τον ίδιο χρόνο έγινε μέλος του ΣΕΗ). Έπαιξε πολλούς και ποικίλους ρόλους σε κωμωδίες, δράματα και αρχαίες τραγωδίες. Συνεργάστηκε με τους Λάμπρο Κωνσταντάρα, Βασίλη Λογοθετίδη, Νίκο Χατζίσκο, Αντιγόνη Βαλάκου, Κώστα Χατζηχρήστο κ.ά. Με το Εθνικό Θέατρο συνεργάστηκε τα διαστήματα (1954-1957, 1960-1964, 1966-1975) σε βασικούς ρόλους όπως: Πολυνείκης στις Φοίνισσες, Ίων στο ομώνυμο έργο, Ορέστης στην Ηλέκτρα, Αχιλλέας στην Ιφιγένεια εν Αυλίδι, Ετεοκλής στους Επτά επί Θήβας, λόρδος Γκόρινγκ στο «Ένας ιδανικός σύζυγος», λόρδος Ντάρλιγκτον στη «Βεντάλια της λαίδης Ουίντερμιρ» κ.ά.
Στον κινηματογράφο έπαιξε στις ταινίες Οι ουρανοί είναι δικοί μας, Γκόλφω, Στουρνάρα 288, Αντιγόνη, Όσο υπάρχουν γυναίκες κ.ά. Τη δεκαετία του 1960 συμμετείχε σε αρκετά θεατρικά έργα στο ραδιόφωνο. Μια σχετικά άγνωστη δραστηριότητά του ήταν αυτή του τραγουδιστή (σε ηλικία 15-17 χρόνων εμφανιζόταν τα χρόνια της Κατοχής σε βαριετέ όπως «Όασις», «Αλκαζάρ», «Σίνε-Νιους»). Ήταν αυτός που έβγαλε στο θέατρο τον Βασίλη Μαλούχο.
Θεατρικές Παραστάσεις
Συμπληρωματικός κατάλογος θεατρικών παραστάσεων στις οποίες συμμετείχε ο Ν. Καζής ως ηθοποιός.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί ραδιοφώνου
Northern Ireland Football League
Η Northern Ireland Football League (NIFL) αποτελεί τον εθνικό σύνδεσμο ποδοσφαιρικών σωματείων της Βόρειας Ιρλανδίας. Ιδρύθηκε το 2013 για να αναλάβει την ανεξάρτητη συλλογική διαχείριση από τα τρία κορυφαία επίπεδα του συστήματος ποδοσφαιρικών πρωταθλημάτων της Βόρειας Ιρλανδίας, δηλαδή την Πρέμιερσιπ (Premiership), ΝΙΦΛ Τσάμπιονσιπ 1 (NIFL Championship 1) και ΝΙΦΛ Τσάμπιονσιπ 2 (NIFL Championship 2) οι οποίες τελούσαν υπό τη διοίκηση της Ιρλανδικής Ποδοσφαιρική Ομοσπονδία (IFA).
Εκτός από τις κατηγορίες των πρωταθλημάτων, η NIFL διεξάγει επίσης το Λιγκ Καπ Βορείου Ιρλανδίας (Northern Ireland Football League Cup) για τους συλλόγους-μέλη της, καθώς και την ΝΙΦΛ Ριζέρβ Λιγκ (NIFL Reserve League) και το George Wilson Cup για τις ομάδες των αναπληρωματικών τους, όπως και τα NIFL Youth League και NIFL Youth League Cup για τα τμήματα υποδομής.
Λειτουργεί ως εταιρεία, καθώς οι 40 σύλλογοι-μέλη ενεργούν ως μέτοχοι με μία ψήφο ο καθένας. Ιστορικά περιλάμβανε ολόκληρο το νησί της Ιρλανδίας κατά τη δημιουργία της το 1890, πλέον όμως καλύπτει μόνο το τμήμα της Βόρειας Ιρλανδίας μετά τη διχοτόμηση της Ιρλανδίας το 1921.
Λογότυπο
Το λογότυπο του συνδέσμου άλλαξε το 2014.
Εξωτερικοί σύνδεσμοι
Κατηγορία:Ποδόσφαιρο στη Βόρεια Ιρλανδία
Πάπας Βενέδικτος Α΄
Ο Πάπας Βενέδικτος Α΄ διετέλεσε Πάπας Ρώμης από τις 2 Ιουνίου του 575 έως τις 30 Ιουλίου του 579.
Ο Βενέδικτος υποσχέθηκε ένα κτήμα, το Μάσα Βενέρις, στην περιοχή του Μιντούρνου, στον ηγούμενο Στέφανο του Αγίου Μάρκου «κοντά στα τείχη του Σπολέτου». Πείνα που ακολούθησε τις καταστροφές των Λομβαρδών, και από τα λίγα που περιγράφονται για το Βενέδικτο στο Liber Pontificalis, προκύπτει ότι πέθανε στο μέσο της προσπάθειας του να αντιμετωπίσει τα προβλήματα αυτά. Τάφηκε στον προθάλαμο του σκευοφυλακίου της παλιάς Βασιλικής του Αγίου Πέτρου. Σε μία τελετή το Δεκέμβριο, χειροτόνησε δεκαπέντε ιερείς, τρεις διακόνους και εικοσιένα επισκόπους.
Λιγοστές καταγραφές των πεπραγμένων του πάπα Βενέδικτου εκτός της Ρώμης, τα οποία θα μπορούσαν να φωτίσουν περισσότερο την περίοδο της Παποσύνης του διασώζονται. Λόγω μάλιστα των καταστροφών που προκλήθηκαν από τους Λομβαρδούς στην Ιταλία, είναι πιθανόν οι καταγραφές αυτές να ήταν περιορισμένες.
Υπάρχουν δεκαέξι πάπες, καθώς και δύο αντίπαπες με το όνομα Βενέδικτος. Μερικοί πιθανόν να πήραν την ονομασία τους από αυτόν τον πάπα, αλλά οι περισσότεροι από τον άγιο Βενέδικτο εκ Νουρσίας, ιδρυτή του τάγματος των Βενεδικτίνων.
Παραπομπές
Κατηγορία:Πάπες Κατηγορία:Πάπες 6ου αιώνα Κατηγορία:Βυζαντινοί του 6ου αιώνα
Φανή Παρτσαφυλλίδου
Η Φανή-Αθανασία Παρτσαφυλλίδου του Δημητρίου (1933-2013) ήταν Ελληνίδα πολιτικός, η οποία χρημάτισε βουλευτής Θεσσαλονίκης από τον Ιούλιο ως τον Οκτώβριο του 1993. Υπήρξε η πρώτη γυναίκα νομάρχης Ημαθίας.
Πολιτική σταδιοδρομία
Γεννήθηκε στις 11 Μαρτίου 1933. Εντάχθηκε στο κόμμα της Νέας Δημοκρατίας και διετέλεσε μέλος της κεντρικής επιτροπής του κόμματος επί οκταετία. Το 1990 διορίστηκε νομάρχης Ημαθίας. Έπειτα από τις βουλευτικές εκλογές του 1990 εξελέγη πρώτη επιλαχούσα στην Α' Θεσσαλονίκης. Την 1η Ιουλίου 1993 έγινε βουλευτής, μετά την παραίτηση του Δημητρίου Σταμάτη. Η είσοδος της στο κοινοβούλιο σήμανε την πρώτη είσοδο γυναίκας από το νομό Θεσσαλονίκης στη Βουλή των Ελλήνων έπειτα από 40 χρόνια. .
Πέθανε στις 25 Απριλίου 2013 και κηδεύτηκε την επομένη από τη Μητρόπολη Θεσσαλονίκης.
Παραπομπές
Κατηγορία:Νομάρχες Ημαθίας Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Θεσσαλονίκης
Λίμνη Βικτόρια
Η λίμνη Βικτώρια ή Βικτόρια, γνωστή τοπικά και ως Ουκερέουε (Ukerewe) και Ναλουμπάαλε (Nalubaale), είναι η μεγαλύτερη σε έκταση λίμνη της Αφρικής. Εκτός αυτού, είναι η μεγαλύτερη τροπική λίμνη της Γης και η δεύτερη σε έκταση λίμνη γλυκού νερού της Γης. Είναι επίσης γνωστή ως μία από τις πηγές του Νείλου (για την ακρίβεια του Λευκού Νείλου, ενώ ο ποταμός που εκβάλλει σε αυτή ονομάζεται Καγκέρα).
Το σχήμα της είναι χονδρικά ελλειπτικό με μήκος 337 χιλιόμετρα και πλάτος 240 χλμ. Η μέση έκτασή της ανέρχεται σε 68.800 τετραγωνικά χιλιόμετρα, δηλαδή περίπου το μισό της έκτασης όλης της Ελλάδας. Το μήκος των ακτών της είναι 3.440 χλμ. Το μέσο βάθος της είναι 40 μέτρα, ενώ το μέγιστο 84 (σχετικά ρηχή για την έκταση της). Ο μέσος όγκος του νερού της ανέρχεται σε 2.750 κυβικά χιλιόμετρα (δηλαδή αντιστοιχεί σε 2,75 τρισεκατομμύρια τόνους νερού) κάτι που την καθιστά την ένατη σε όγκο υδάτων λίμνη της Γης. Οι γεωγραφικές συντεταγμένες της είναι γεωγραφικό πλάτος 2°03’ νότιο και γεωγραφικό μήκος 33°04’ ανατολικό, ενώ το βόρειο άκρο της εφάπτεται σχεδόν στον ισημερινό της Γης. Η επιφάνειά της βρίσκεται σε μέσο υψόμετρο 1.133 μέτρα πάνω από την επιφάνεια της θάλασσας.
Η λίμνη συγκεντρώνει τα νερά του εδάφους από μία περιοχή (λεκάνη απορροής) εκτάσεως 238.900 τετραγωνικών χιλιομέτρων. Αυτή η περιοχή, και η ίδια η λίμνη, μοιράζεται μεταξύ των κρατών Ουγκάντα, Τανζανία και Κένυα. Η πρωτεύουσα της Ουγκάντας, η Καμπάλα, βρίσκεται στις όχθες της λίμνης.
Χαρακτηριστικό της λίμνης Βικτώρια είναι και τα πολλά της νησιά, περίπου 3.000.
Εξωτερικοί σύνδεσμοι
right|300px|thumb|Η λίμνη όπως φαίνεται από την περιοχή της Καμπάλα
Οργανισμοί της Κοινότητας Ανατολικής Αφρικής
Κατηγορία:Λίμνες της Τανζανίας Κατηγορία:Λίμνες της Ουγκάντας Κατηγορία:Λίμνες της Κένυας Κατηγορία:Συνοριακά τριεθνή σημεία
Πατρίδα (εσθονικό πολιτικό κόμμα)
Η Πατρίδα (εσθ. Isamaa) είναι ένα εσθονικό κεντροδεξιό πολιτικό κόμμα. Ιδρύθηκε στις 4 Ιουνίου 2006 ως Ένωση Υπέρ της Πατρίδας και της Δημοκρατίας ύστερα από τη συγχώνευση δύο συντηρητικών κομμάτων, της Ένωσης Υπέρ της Πατρίδας και του Κόμματος Δημοκρατίας. Μέχρι τις εκλογές του 2007, το κόμμα είχε 32 από τους συνολικά 101 βουλευτές του Εσθονικού Κοινοβουλίου και μία έδρα στο Ευρωπαϊκό Κοινοβούλιο. Έχει περίπου 8.500 μέλη. Το κόμμα που προέκυψε ύστερα από τη συγχώνευση των δύο κομμάτων είχε δύο διαφορετικούς ηγέτες μέχρι το 2007, όπου και συγχωνεύτηκαν τα δύο κόμματα. Ο υποψήφιος του κόμματος για την πρωθυπουργία στις τελευταίες εκλογές ήταν ο Μαρτ Λάαρ ο οποίος ήταν και επικεφαλής του κόμματος, καθώς και πρωθυπουργός της χώρας τις περιόδους 1992-1994 και 1999-2002.
Κατηγορία:Εσθονικά πολιτικά κόμματα Κατηγορία:Συντηρητικά κόμματα